Infrastruktuur bly topprioriteit – Gordhan | Nuus24
Gordhan gee dalk slegte nuus
Kaapstad – Pravin Gordhan, die minister van finansies, het negatiewe kritiek jeens Suid-Afrika Donderdag skerp veroordeel.Gordhan het gesê Suid-Afrikaners moet as hulle ‘n probleem sien, na ‘n oplossings soek eerder “as om in die probleem te bly swem”.“Te veel mense, veral van uit die buiteland, lewer kommentaar wat buite orde is en wat baseer is op geen grondige kennis van wat regtig aan die gang is nie, wat ons daaromtrent doen nie en waarvandaan ons kom nie,” het Gordhan gesê.Die minister van finansies het die media toegespreek kort voor hy sy mediumtermyn-begrotingsrede in die parlement sou lewer.Gordhan sê Suid-Afrikaners en die internasionale beleggingsgemeenskap moet besef daar is nie ‘n “ramp op pad om ons te tref nie”.“Ons het uitdagings maar daar is geen rede vir die oormatige pessimisme en negatiwiteit wat ons sien en hoor nie. Ons het al heelwat erger as dit oorleef.”Die minister het erken dat die hoofuitdaging beter implementering is.“Daar’s geen twyfel nie dat implementering van beleid en beter besteding van geld ‘n kern-kwessie is nie. Ons moet meer waarde vir ons geld begin sien,” het Gordhan gesê.Hy het gesê Suid-Afrika se pad uit die ekonomiese krisis wat die wêreld lamlê sal nie een wees van spaarsamigheid nie.“Ons gaan aanhou belê in infrastruktuur. Ons gaan bly die sosiale loon vergroot en ons sal aanhou om die vernuwing van besteding in produktiewe aktiwiteite te bevorder.” – Volg Nuus24 en James-Brent Styan op Twitter.